Դարյա Մելնիկովա

Դարյա Ալեքսեևնա Մելնիկովա (, ), թատրոնի և կինոյի ռուս դերասանուհի։ Մեծ ճանաչում է ձեռք բերել «Հայրիկի աղջիկները» սերիալում խաղացած Ժենյա Վասնեցովայի դերի շնորհիվ, հայտնի է նաև Չումայի դերով «Պողպատե թիթեռ» ֆիլմում։

Կենսագրություն 
Դարյա Մելնիկովան ծնվել է 1992 թվականի փետրվարի 9-ին Օմսկում։ Մայրը Նատալյան է, հայրը՝ Ալեքսեյը։ Երեք տարեկանից սկսել է լրջորեն պարով զբաղվել «Жемчужинка» ժողովրդական արվեստի կոլեկտիվի կազմում։ Միաժամանակ մինչև յոթ տարեկանը սովորել է արվեստի դպրոցի ընդհանուր գեղագիտական բաժնում, այնուհետև մինչև 12 տարեկանը սովորել է պարի և երաժշտական (դաշնամուրի դասարան) բաժիններում։ 12 տարեկանից ելույթ է ունեցել պարային համույթների կազմում (ջազ, ջազ-մոդեռն, հիփ հոփ)։ 11 տարեկանում մեկ տարի աշխատել է թատերական ստուդիայում։

Կինոյում նկարահանվել է 2007 թվականից։ Առաջին կինոաշխատանքը եղել է «Մոխրոտը 4×4: Ամեն ինչ սկսվում է ցանկություններից» ֆիլմում խաղացած գլխավոր դերը։ Ֆիլմի ռեժիսոր Յուրի Մորոզովը և դերասանուհի Օքսանա Ստաշենկոն երիտասարդ տաղանդին նկատել են «Արծվիկ» մանկական ճամբարի տեսողական արվեստի փառատոնի ընթացքում, որտեղ նա պարում էր պարի իր անսամբլի հետ։ Ֆիլմը թողարկվել է միայն 2008 թվականին։ Այդ ֆիլմում խաղացած գլխավոր դերի համար արժանացել է երկու կինոմրցանակի։ 2007-2013 թվականներին նկարահանվել է «Հայրիկի աղջիկները» հեռուստասերիալում, որը նրան մեծ ճանաչում է բերել։ 2008 թվականի հունիսին հաղորդվել է, որ Դարյան պետք է խաղա Ալիսա Սելեզնյովայի մասին նոր ֆիլմում, բայց արդյունքում նկարահանումներն այդպես էլ չեն սկսվել։

2010 թվականին Դարյան ծրագրել էր հրատարակել «Նկարներ ուշադրություն գրավելու համար» () վերնագրով գիրք։

2013 թվականին Դարյան ավարտել է Մ. Ս. Շչեպկինի անվան բարձրագույն թատերական ուսումնարանը (Վլադիմիր Բեյլիսի և Վիտալի Իվանովի կուրսը), որտեղ ընդունվել էր անվճար։

2013 թվականից Մոսկվայի Մ. Երմոլովայի անվան դրամատիկական թատրոնի դերասանուհի է։

Անձնական կյանք 
 2013 թվականի օգոստոսի 31-ին ամուսնացել է դերասան Արթուր Սմոլյանինովի հետ։
 2015 թվականի հոկտեմբերի 27-ին ծնվել է նրանց որդին, որին կոչել են Արթուրի հոր պատվին։
 2018 թվականի դեկտեմբերին ծնվել է երկրորդ որդին։

Ֆիլմագրություն

Озвучивание

Դերեր թատրոնում 
 2013 – Մ. Բուլգակովի «Զոյկինի բնակարանը» (ռեժիսոր՝ Ե. Դմիտրիևա) – Մանյուշկա
 2013 – Ա. Յաբլոնսկայայի «Հեթանոսներ» (ռեժիսոր՝ Ե. Կամենկովիչ) – Դուստր
 2014 – Դ. Ազարովի «Ռոմեո և Ջուլիետ։ Տարբերակ», Դ. Ազարովի և Բալերի Պեչեյկինի բեմական կոմպոզիցիա՝ ըստ Ուիլյամ Շեքսպիրի պիեսի (ռեժիսոր՝ Դ. Ազարով) – Ջուլիետա

Հեռուստատեսություն 
 2008 – «Լավ հումորներ» (, ՍՏՍ) – մասնակից
 2008 – «Ամենախելացի «հայրիկի աղջիկը» ամենախելացին» (, СТС) – մասնակից
 2008 – «Истории в деталях» (СТС) – պատմության օբյեկտ
 2008-2009 – «Ասա» (, СТС) – հյուր
 2008 – «Ранетки-mania» (СТС) – հյուր
 2009 – «Մեծ տարբերություն» (, «Առաջին ալիք») – հյուր, պատմության օբյեկտ
 2009 – ««Հայրիկի աղջիկներից» ամենախելացին» (, СТС) – մասնակից
 2010 – «Հայրիկի աղջիկները», վավերագրական ֆիլմ (, СТС) – պատմության օբյեկտ
 2010 – «6 կադր։ Հոբելյանական համերգ» (, СТС) – հյուր
 2010 – «Mafia» (Муз-ТВ) – խաղացող
 2011 – «Волшебное Диноутро» (СТС) – հաղորդավար
 2011 – «Стиляги Шоу» («Ռոսիա 1») – խաղացող
 2012 – «Կինոյի կախարդանքը» (, «Կուլտուրա») – հյուր
 2012 – «Навигатор Апгрейд» («Կառուսել») – հյուր
 2012 – «Тайн.net» («MTV Ռոսիա») — պատմության օբյեկտ
 2012 – «Աստղային քմահաճույք» (, ՆՏՎ) – մասնակից

Երաժշտական տեսահոլովակներ 
 2013 – «Любовь над облаками» (Անդրեյ Բատտ)
 2013 – «Револьверы и куклы» (Անդրեյ Կովալյով)
 2014 – «Снишься мне» (Զորկի)
 2014 – «Летний» (Անդրեյ Բատտ feat. Դաշա Մելնիկովա)
 2015 – «Если б я знал» (Не’мой Фронт)

Ճանաչում 
 2008 – Glamour ամսագրի «Տարվա կին 2008» մրցանակաբաշխության «Տարվա թիմ» անվանակարգի մրցանակ («Հայրիկի աղջիկները» սերիալում Վասնեցովա քույրերից մեկի՝ Ժենյայի դերի համար)։ Մրցանակն ստացել է Միրոսլավա Կարպովիչի, Անաստասիա Սիվաևայի, Ելիզավետա Արզամասովայի և Եկատերինա Ստարշովայի հետ։

Մրցանակներ և անվանակարգեր 
 2008 – Տեսողական արվեստի XII համառուսական փառատոնում «Կանացի լավագույն դեր մանկական ֆիլմում» մրցանակ «Մոխրոտը 4×4: Ամեն ինչ սկսվում է ցանկություններից» ֆիլմում խաղացած դերի համար։
 2008 – ԱՊՀ երկրների, Լատվիայի, Լիտվայի և Էստոնիայի «Киношок-2008» XVII բաց կինոփառատոնի մրցանակ «Կանացի լավագույն մանկական դեր» անվանակարգում «Մոխրոտը 4x4: Ամեն ինչ սկսվում է ցանկություններից» ֆիլմում խաղացած դերի համար։
 2012 – The Hollywood Reporter Russia ամսագրի «Ավանս» մրցանակաբաշխություն – «Ամենահեռանկարային դերասանուհի» մրցանակ «Պողպատե թիթեռ» ֆիլմում խաղացած դերի համար։
 2012 – «Ստալկեր» մարդու իրավունքների մասին ֆիլմերի XVIII միջազգային փառատոն – Ժյուրիի դիպլոմ «Պողպատե թիթեռ» ֆիլմում խաղացած դերի համար։

Ծանոթագրություններ

Արտաքին հղումներ 
 Դարյա Մելնիկովայի հարցազրույցը  Ելիզավետա Լերներին
 Դարյա Մելնիկովան Ինստագրամում

Ռուս դերասանուհիներ
Ռուս կինոդերասանուհիներ
Ռուս հեռուստատեսային դերասանուհիներ